વડોદરા : શહેરના નવાયાર્ડ વિસ્તારના રાધિકા કોમ્પલેકસમાં આવેલા એસબીઆઈના એટીએમને ગેસ કટરથી કાપી સોમવારે મોડીરાત્રે અજાણ્યા શખ્સોએ રૂ. ૧૯.૨૯ લાખની ચોરી કરી છે.ઘટનાની જાણ થતાં ભારે ચકચાર મચી ગઈ છે. ધરમસિંહ દેસાઈ રોડ પર આવેલા એસબીઆઈના એટીએમમાં રહેલા સીસીટીવી કેમેરા પર ચોરોએ કાળા કલરનો સ્પ્રે મારી દીધો હતો. સિકયુરીટી વિનાના એટીએમમાં પ્રવેશેલા તસ્કરોને ઝડપી પાડવા માટે પોલીસે ભારે દોડધામ કરી મૂકી છે.